Fadzil Awang

Dato' Paduka (Dr.) Syeikh Fadzil bin Haji Awang merupakan Mufti Negeri Kedah ke-4. Beliau dilantik menggantikan Datuk Syeikh Muhamad Baderudin Haji Ahmad yang tamat kontrak selepas berkhidmat sejak 2009 hingga 2017.

 Latar belakang 
Syeikh Fadzil dilahirkan pada 18 Jun 1949 di Kampung Pida 7, Jalan Sanglang, Kodiang, Kedah. Beliau menerima pendidikan awal di Pondok Pasir Tumbuh, Kelantan dan Sekolah Agama Pokok Sena, Kepala Batas, Pulau Pinang sebelum melanjutkan pengajian ke Universiti Al-Azhar, Mesir dalam bidang pengajian tafsir dan ulum al-Quran.

 Kerjaya 
Beliau pernah bertugas sebagai Pegawai Penyelidikan Islam Pusat Islam, Jabatan Perdana Menteri pada 1981 hingga 1984. Beliau kemudian bertugas sebagai guru Pendidikan Islam dan Bahasa Arab di Maktab Mahmud, Alor Setar pada 1984 hingga 2005. Selain itu, beliau juga dilantik sebagai Ahli Jawatankuasa Fatwa Kedah pada 2002, Ahli Majlis Agama Islam Negeri Kedah, Ahli Lembaga Zakat Negeri Kedah dan Ahli Lembaga Penasihat Ibadat Haji Tabung Haji/JAKIM.

 Anugerah dan pengiktirafan 


 Darjah Paduka Seri Setia Sultan Sallehuddin Kedah Yang Amat Dihormati (DPSS) - Datuk Paduka - 2019
 Darjah Dato' Setia Diraja Kedah (DSDK) - Dato' - 2008
 Ahli Mahkota Kedah (AMK) - 2005
 Bintang Perkhidmatan Cemerlang Kedah (BCK) - 2003

 Rujukan 

Kategori:Kelahiran 1949
Kategori:Mufti Kedah
Kategori:Alumni Universiti Al-Azhar